text: Så let er det at lave et indbrud
  08 oktober 2013 kl. 13.05
  Politiet opfordrer til, at man sikrer sig bedre mod indbrudstyve. De har det tit alt for let.
  På lørdag kan du ustraffet få lov at begå et indbrud, mens politiet kigger på.
  Det sker på Torvet i Esbjerg.
  Politiet kommer med vinduer og med indbrudstyvenes yndlingsværktøj.
  Så kan du få lov at konstatere, hvor let det er at brække ind.
  Bagefter kan du få gode råd fra erfarne politifolk om, hvordan du bedst kan sikre dig.
  Der findes nemlig særligt indbrudssikrede døre og vinduer. 
  De gør det endog meget svært for en tyveknægt at bryde ind.
  